9. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 3383 της 8/22 Μαρτ. 1971 (ΦΕΚ  Β' 216) Περί ασκήσεως των φοιτητών της Πολυτεχνικής Σχολής του Πανεπιστημίου Πατρών εις τας τεχνικάς εγκαταστάσεις του Κέντρου Εκπαιδεύσεως Τεχνικού. Έχοντες υπ’ όψιν: 1)Την παρ. 5 της υπ’ αριθ. 107/ 62 πράξεως του Υπουργικού Συμβουλίου κυρωθείσης δια του υπ’ αριθ. 4263/62 Ν.Δ/τος, 2)το υπ’ αριθ. 677/70 Ν.Δ/μα «περί ασκήσεως των φοιτητών του Πανεπιστημίου Πατρών», 3)το άρθρ. 2 παρ. 1 του Α.Ν. 459/1968 «περί τρόπου εκλογής των καθηγητών της Πολυτεχνικής Σχολής του Πανεπιστημίου Πατρών και ρυθμίσεως άλλων τινών ζητημάτων αυτού», και 4)την πρότασιν της Διοικούσης Επιτροπής του Πανεπιστημίου Πατρών, την διατυπωθείσαν κατά την συνεδρίαν αυτής της 2.12.70, αποφασίζομεν: 1)Φοιτηταί της Πολυτεχνικής Σχολής του  Πανεπιστημίου Πατρών δύνανται να ασκώνται  εφεξής  συμφώνως προς το οικείον Πρόγραμμα  εις  τας τεχνικάς εγκαταστάσεις του Κέντρου Εκπαιδεύσεως Τεχνικού μέχρι λειτουργίας του προβλεπομένου Μηχανουργείου της ως άνω Σχολής. (Αντί των σελ. 628,27(β) και 628,29(α) Σελ. 628,27(γ) Τεύχος 508-Σελ. 101 Πολυτεχνική Σχολή Παν/μίου Πατρών 31.Ζ.γ.5-9 56 2)Η άσκησις των φοιτητών θα λαμβάνη χώραν επί τετράωρον κατά τας απογευματινάς ώρας άπαξ της εβδομάδος καθ’ ομάδας οριζομένας υπό του εποπτεύοντος το Μηχανουργείον Καθηγητού και υπό την επίβλεψιν του ορισθησομένου βοηθητικού διδακτικού προσωπικού του Πανεπιστημίου, θα περιλαμβάνη δε δέκα έξ επί μέρους ασκήσεις ως εξής: Άσκησις 1η: Κατασκευή εξωτερικής κυλινδρικής και επιπέδου επιφανείας εις τόρνον. Άσκησις 2α:Κατεργασία εσωτερικής κυλινδρικής επιφανείας εις τόρνον. Άσκησις 3η:Κατασκευή Κώνου και Σφαίρας εις τόρνον. Άσκησις 4η:Κατασκευή εξωτερικού σπειρώματος εις τόρνον. Άσκησις 5η:Κατασκευή επιπέδου επιφανείας εις πλάνην. Άσκησις 6η:Διάνοιξις οπών εις δράπανον και χρήσις εκγλυφάνου. Άσκησις 7η:Κατασκευή οδοντωτού τροχού εις φραίζαν. Άσκησις 8η:Τρόχισις εργαλείου εις εφαρμοστήριον. Άσκησις 9η:Κατεργασία τεμαχίου δια ρίνης. Κοπή δια πρίονος. Χρήσις λειαντικού τροχού. Άσκησις 10η: Μετρήσεις δια παχυμέτρου, μικρομέτρου και ωρολογιακών μικρομέτρων. Άσκησις 11η:Μετρήσεις διαστάσεων δια γωνιών και μετρήσεις γωνιών. Άσκησις 12η:Χρησιμοποίησις ελεγκτήρων, αντελεγκτήρων και πλακιδίων JOHAUSON. Άσκησις 13η:Χαράξεις δια κανόνος, διαβήτου, υψομετρητού χαράκτου κλπ. Άσκησις 14:Χρησιμοποίησις πρέσσης χειροκινήτου και υδραυλικής. Άσκησις 15η:Κατεργασία ελασμάτων δια κυλίνδρων και στραντζών. Άσκησις 16η:Κατασκευή σπειρωμάτων εις σωλήνας δια σπειροτόμου και βιδολόγου. 